b'\n_START_ARTICLE_\nSteb\xc4\x97jimo programos\n_START_SECTION_\nTinklo valdymo programos\n_START_PARAGRAPH_\nPastaroji program\xc5\xb3 r\xc5\xab\xc5\xa1is skiriasi nuo tinklo steb\xc4\x97jimo program\xc5\xb3 pagal paskirt\xc4\xaf. Kai kada jos pana\xc5\xa1ios \xc4\xaf steb\xc4\x97jimo programas, ta\xc4\x8diau turi papildom\xc5\xb3 galimybi\xc5\xb3, skirt\xc5\xb3 \xc4\xafvairi\xc5\xb3 \xc4\xafrengini\xc5\xb3 valdymui, da\xc5\xbeniausiai \xe2\x80\x93 naudojant SNMP protokol\xc4\x85. Kai kada tinklo valdymo galimyb\xc4\x97s tokiose programose tampa pagrindin\xc4\x97mis ir steb\xc4\x97jimo priemon\xc4\x97s (pvz., \xc4\xafsp\xc4\x97jimo ar statistikos) tampa tik patogiu papildymu. Nema\xc5\xbea dalis toki\xc5\xb3 program\xc5\xb3 b\xc5\xabna specialzuotos, skirtos vieno gamintojo \xc4\xafrangai steb\xc4\x97ti ir valdyti, pvz., Cisco gaminamas Cisco Works program\xc5\xb3 paketas. Yra ir bendro pob\xc5\xabd\xc5\xbeio tinklo valdymo program\xc5\xb3.\n_START_SECTION_\nKitos paskirties steb\xc4\x97jimo programos\n_START_PARAGRAPH_\nBe tinkle dirban\xc4\x8dios \xc4\xafrangos steb\xc4\x97jimo, yra ir program\xc5\xb3, skirt\xc5\xb3 specializuotiems u\xc5\xbedaviniams. Pavyzd\xc5\xbeiui, tipi\xc5\xa1kos steb\xc4\x97jimo programos dirba \xc4\xafvairiose signalizacijos sistemose: specializuotame mikrokompiuteryje esanti programa laikas nuo laiko apklausia \xc4\xafvairius daviklius (\xc5\xa1iluminius, akustinius ar kitokius) ir atradusi QoS nukrypimus nuo nustatyt\xc5\xb3 rib\xc5\xb3, \xc4\xafjungia signalizacij\xc4\x85. Pa\xc4\x8dios sud\xc4\x97tingiausios programos naudojamos atmosferos rei\xc5\xa1kini\xc5\xb3 steb\xc4\x97jimui: QoS duomenys \xc5\xa1iuo atveju b\xc5\xabna gaunami per palydovus (fotonuotraukos), tokie duomenys analizuojami ir, naudojant sud\xc4\x97tingas atmosferos simuliacijos programas, prognozuojami orai ateinan\xc4\x8dioms 5-6 dienoms. Tokios programos reikalauja mil\xc5\xbeini\xc5\xa1k\xc5\xb3 skai\xc4\x8diavimo resurs\xc5\xb3, tad joms da\xc5\xbeniausiai panaudojami patys galingiausi pasaulio superkompiuteriai.'